Alfa Romeo Giulia (2015)

Alfa Romeo Giulia on Alfa Romeon vuodesta 2015 lähtien valmistama ylemmän keskiluokan automalli. Se korvasi edeltäneen Alfa Romeo 159:n, jonka valmistus oli päättynyt vuonna 2011. Uuden mallin nimi on peräisin 1960–1970-luvuilla tuotannossa olleelta Giulialta. Auton ensiesittely tapahtui 24. kesäkuuta 2015 Aresessa, ja suurelle yleisölle se esiteltiin saman vuoden syyskuussa Frankfurtin autonäyttelyssä. Automallin valmistus alkoi marraskuussa 2015 ja myynti helmi–maaliskuussa 2016. Sitä on viety myös Yhdysvaltojen markkinoille vuoden 2016 lopusta alkaen. Giulia on valmistajansa ensimmäinen uusi sarjavalmisteinen takavetoinen malli sitten Alfa Romeo 75:n, jonka valmistus lopetettiin vuonna 1992.
vasen|pienoiskuva|Alfa Romeo Giulia Quadrifoglio
Vuoden 2016 Euro NCAP -kolaritestistä Giulia sai tulokseksi täydet viisi tähteä.

Ensiesittelyssä ollut Giulia Quadrifoglio oli alkuvaiheessa malliston suorituskykyisin versio. Sen voimanlähteenä on jo saman konsernin merkin Maseratin Quattroporte- ja Ghibli-malleissa käytetty kaksoisturboahdettu V6-moottori, joka tuottaa tehoa 510 hevosvoimaa. Sen voimin Giulia kiihtyy nollasta sataan 3,9 sekunnissa. Giulia Quadrifoglio on takavetoinen, mutta valmistusohjelmassa on myös nelivetoisia malleja.

Perusmallien moottorivalikoiman muodostavat turboahdettu 2,0-litrainen (200 hv) Multiair-bensiinimoottori sekä 2,2-litrainen (136/150/180 hv) Multijet-dieselmoottori.
vasen|pienoiskuva|Alfa Romeo Giulia Veloce
Pariisin autonäyttelyssä syyskuussa 2016 esiteltiin perusmallien ja Quadrifoglion väliin sijoittuva Giulia Veloce. Sen moottorivaihtoehdot ovat 2,0-litrainen bensiinimoottori 280-hevosvoimaisena tai 2,2-litrainen dieselmoottori 210-hevosvoimaisena. Molempien yhteydessä on aina kahdeksanportainen automaattivaihteisto ja neliveto.

Los Angelesin autonäyttelyssä marraskuussa 2019 esiteltiin pienen kasvojenkohotuksen kokenut Giulia. Suurimmat muutokset kohdistuivat sisustaan, jossa uudistettiin muun muassa keskikonsolia. Auto sai myös 8,8-tuumaisen kosketusnäytön.

Malliston huipulle esiteltiin keväällä 2020 Giulia GTA, jossa on sama kaksoisturboahdettu 2,9-litrainen V6 kuin Quadrifogliossa, mutta teho on nostettu 540 hevosvoimaan. Lisätyllä hiilikuidun ja alumiinin käytöllä auton painoa on saatu pudotettua 100 kilogrammalla. Raideleveyttä on 50 millimetriä enemmän, jonka vuoksi lokasuojia on levennetty. Auton saa halutessaan GTAm-versiona, joka on kaksipaikkainen. Siinä on turvakaaret ja kuusipisteturvavyöt. Molempia GTA-malleja valmistetaan yhteensä 500 kappaleen rajoitettu erä. 

 Moottorivaihtoehdot 
+ Bensiinimoottorit 2.0 Turbo Multiair2.9 V6 QV Valmistusaika:7/2016–10/2016–5/2016– Moottorityyppi: rivimoottori, suorasuihkutusV6-moottori, suorasuihkutus Moottorisarja:FCA GME (Global Medium Engine)Ferrari F154 Ahtaminen: turboahdinkaksoisturboahdin Sylinterit/venttiilit:4/166/24 Iskutilavuus: 1 995 cm³ 2 891 cm³ Suurin teho: 147 kW (200 hv)206 kW (280 hv)375 kW (510 hv) Suurin vääntö (kierrosalueella): 330 Nm
1 750400 Nm
2 250600 Nm
2 500 Vetotapa: takavetoneliveto (Q4)takaveto Vaihteisto: 8-vaihteinen automaatti 6-vaihteinen manuaali Vaihteisto (valinnainen): –8-vaihteinen automaatti Kiihtyvyys 0–100 km/h: 6,6 s5,2 s3,9 s Huippunopeus: 230 km/h240 km/h307 km/h Polttoaineenkulutus (100 km, yhdistetty): 5,9 l6,4 l8,5 l
[8,2 s] Hiilidioksidipäästöt (yhdistetty): 138 g/km152 g/km198 g/km
[189 g/km] EU-päästönormi:Euro 6
Hakasulkeissa olevat arvot automaattivaihteistolla varustetuilla malleilla

+ Dieselmoottorit 2.2 Multijet2.2 Multijet Q4 Valmistusaika:5/2016–10/2016– Moottorityyppi: rivimoottori, yhteispaineruiskutus MoottorisarjaFiat Pratola Serra (Family B) Ahtaminen:turboahdin Sylinterit/venttiilit:4/16 Iskutilavuus: 2 143 cm³  Suurin teho: 100 kW (136 hv)110 kW (150 hv)132 kW (180 hv)154 kW (210 hv) Suurin vääntö (kierrosalueella): 380 Nm
1 500400 Nm
1 500450 Nm
1 750470 Nm
1 750 Vetotapa: takavetoneliveto (Q4) Vaihteisto: 6-vaihteinen manuaali 8-vaihteinen automaatti Vaihteisto (valinnainen): –8-vaihteinen automaatti– Kiihtyvyys 0–100 km/h: 9,0 s8,4 s
[8,2 s]7,2 s
[7,1 s]6,4 s Huippunopeus: 210 km/h220 km/h230 km/h235 km/h Polttoaineenkulutus (100 km, yhdistetty): 4,2 l4,7 l Hiilidioksidipäästöt (yhdistetty): 109 g/km122 g/km EU-päästönormi:Euro 6
Hakasulkeissa olevat arvot automaattivaihteistolla varustetuilla malleilla

 Lähteet 

 Aiheesta muualla 

 Giulia Alfa Romeon kotisivuilla (arkistoitu)

Giulia (2015)
Luokka:D-segmentin autot
Luokka:2010-luvun autot
Luokka:2020-luvun autot